Návrh
Uznesenie vlády slovenskej republiky

	č. 	

z

na nové inštitucionálne zabezpečenie riešenia záležitostí rómskych komunít
a zmenu Štatútu splnomocnenca vlády SR pre rómske komunity

Číslo materiálu:

Predkladateľ: Pál Csáky, podpredseda vlády SR pre európsku integráciu,ľudské práva a menšiny

Vláda

A.	schvaľuje

A.1.                 Štatút splnomocnenca vlády SR pre rómske komunity

A.2.                 zriadenie Úradu splnomocnenca vlády SR pre rómske komunity

A.3.                 organizačnú štruktúru Úradu splnomocnenca vlády SR pre rómske komunity

B.         ukladá

podpredsedovi vlády a ministrovi financií SR

B.1.            uvoľniť z rozpočtovej kapitoly Všeobecná pokladničná správa do rozpočtovej kapitoly  Úradu  vlády SR  prostriedky  rozpočtované  na  rok 2003 vo výške 12 550 000,-Sk na projekty riešiace problémy rómskej komunity.

								Termín: ihneď

B.2.            	povoliť výnimku z časového použitia rozpočtovaných výdavkov na prostriedky uvoľnené podľa bodu B. 1. do 30. 6. 2004

								Termín: do 31. 12. 2003

vedúcemu Úradu vlády SR

B.3.    	novelizovať organizačný poriadok Úradu vlády SR v zmysle schváleného nového organizačného zabezpečenia riešenia záležitostí rómskych komunít

							Termín: do 31. januára  2004

B.4.	použiť finančné prostriedky z prostriedkov zapracovaných v kapitole Všeobecná pokladničná správa – rezerva na riešenie problémov rómskej komunity vo výške 12 550 000 Sk takto : na zriadenie Úradu splnomocnenca vlády SR pre rómske komunity 9 285 000 Sk a ako dotáciu na projekty riešenia sociálnych a kultúrnych potrieb  rómskych komunít 3 265 000 Sk.

							Termín: do 30. júna  2004

B.5.	zabezpečiť personálne, materiálne a priestorové podmienky na zahájenie činnosti Úradu splnomocnenca vlády SR pre rómske komunity

							Termín: do 31. marca 2004

B.6.	zabezpečiť finančné krytie rozpočtu Úradu splnomocnenca vlády SR pre rómske komunity v roku 2004 vo výške 20 000 000 Sk a v nasledujúcich rokoch z účelových prostriedkov zapracovaných v kapitole Úradu vlády SR		
							Termín: v súlade s prípravou
								  štátneho rozpočtu

Vykonajú:
podpredseda vlády a minister financií SR
vedúci Úradu vlády SR

Na vedomie:
splnomocnenkyňa vlády SR pre rómske komunity
predsedovia vyšších územných celkov
Združenie miest a obcí Slovenska